Վերը նշեցինք, որ «ՀՀ անունից հանդես եկող պետական մարմիններն իրավունք ունեն պահանջի դիմաց ընդունելու լոտը, եթե նրանք ունեն նման լիազորություն»: Կառավարության որոշմամբ՝ նման իրավունք ունի միայն ֆիննախը: Եվ ուրեմն ստացվում է, որ ֆիննախը կարող է այս երկու աշխատանքային օրերի ընթացքում ընդունել համալիրի շենքը 12,6 մլրդ դրամով: Սակայն քանի որ ՓԲԸ-ի վարկային պարտավորությունը կազմում է 10,2 մլրդ դրամ, նախարարությունը, շատ հավանական է, որ կսպասի այնքան, մինչեւ լոտի մեկնարկային գինն իջնի 10,2 մլրդ-ի շեմից, ինչը սարերի հետեւում չէ: Հերթական՝ արդեն վեցերորդ աճուրդին համալիրը կառաջարկվի 11,4 մլրդ դրամով, իսկ դրա չկայանալու դեպքում գինը կհասնի 10,2 մլրդ-ի: